“ยามาฮ่า” ต้อนรับขบวนอาเซียนบลูคอร์ทัวริ่ง
"ยามาฮ่า" ต้อนรับขบวนอาเซียนบลูคอร์ทัวริ่ง ณ Yamaha Premium Service ถ.ศรีนครินทร์ เมื่อเร็วๆ นี้
15 ต.ค. 2562

นายกัมพล พรสูงส่ง ผู้จัดการทั่วไปฝ่ายบริการพร้อมด้วยผู้บริหารระดับสูง บริษัท ไทยยามาฮ่ามอเตอร์ จำกัด และสมาชิกยามาฮ่าคลับให้การต้อนรับขบวนอาเซียนบลูคอร์ทัวริ่ง ที่เดินทางจากประเทศเวียดนาม เพื่อฉลองครบรอบ 5 ปี เครื่องยนต์บลูคอร์ โดยขบวนเดินทางออกจากเมืองโฮจิมินห์ด้วยรถจักรยานยนต์ Yamaha Janus 125 ซีซี. Yamaha Grande Hybrid 125 ซีซี. (Grand Filano Hybrid) Yamaha Latte 125 ซีซี. Yamaha FreeGo 125 ซีซี. และ Yamaha NVX 155 (AEROX 155) เดินทางออกจากประเทศเวียดนามผ่าน 5 ประเทศในอาเซียน ได้แก่ กัมพูชา – ไทย – มาเลเซีย – อินโดนีเซียน – ฟิลิปินส์ เพื่อเป็นการตอกย้ำสมรรถนะ ความประหยัด และความแข็งแกร่งของเครื่องยนต์บลูคอร์
พร้อมกันนี้ยังได้แวะเข้าชมโชว์รูมจำหน่ายรถยามาฮ่าบิ๊กไบค์ Yamaha Riders’ club ที่ทันสมัย และเข้าเยี่ยมชม Yamaha Premium Service พร้อมเข้ารับบริการระดับพรีเมี่ยม ก่อนเดินทางร่วมกิจกรรม Meet and Greet 4 นักแข่ง MotoGP สังกัดทีมยามาฮ่าที่ The Street รัชดา
สำหรับขบวน Asian Blue Core Touring จัดขึ้นเพื่อเป็นการฉลองครบรอบ 5 ปี เครื่องยนต์บลูคอร์ในประเทศเวียดนาม โดยใช้รถจักรยานยนต์ออโตเมติกยามาฮ่า จำนวน 5 รุ่น เดินทางผ่าน 5 ประเทศในอาเซียน ระหว่างวันที่ 27 กันยายน – 9 ตุลาคม 2562 โดยการต้อนรับขบวนอาเซียนบลูคอร์ทัวริ่งในครั้งนี้เต็มไปด้วยความอบอุ่น และการบริการระดับพรีเมี่ยม ณ Yamaha Premium Service ถ.ศรีนครินทร์ เมื่อเร็วๆ นี้